
CONTRACT  DE PRESTĂRI SERVICII
nr.___data___________
1. Părţile
S.C. CIVIM S.R.L., cu sediul social în Turda, str. Amurgului, nr. 32, bl. I1, sc. A, ap.1, înregistrată la Registrul Comerţului Cluj cu nr. J12/2729/2005, cod fiscal: RO17815157, Banca BRD-GSG Turda, cont: RO87BRDE130SV36760291300, tel.: 0258.786545, mob.: 0735.840120, fax.: 0264.316587, email rezervări: contact@pensiuneacraiul.ro şi email administrativ: office@pensiuneacraiul.ro, reprezentată prin Ciprian Morcan, având funcţia de manager general, în calitate de PRESTATOR, pe de o parte

şi 

……................... ...........................……………………………………………………………....... 
………………………………………………………………………………………………….........................................................................................................................................................

în calitate de BENEFICIAR, pe de altă parte.

2. Definiţii 

2.1 - În prezentul contract următorii termeni vor fi interpretaţi astfel:

a. contract – reprezintă înţelegerea dintre părţi, liber consimţită şi însuşită de acestea. 

b. prestator şi  beneficiar  - părţile contractante, aşa cum sunt acestea numite în prezentul contract;

c. preţul contractului - preţul plătibil prestatorului de către beneficiar, în baza contractului, pentru îndeplinirea de către prestator a obligaţiilor contractuale;

d. servicii - activităţi a căror prestare fac obiect al contractului, respectiv servicii de cazare în camere cu două paturi la Pensiunea “Craiul” din comuna Vidra, judeţul Alba, în condiţii şi pe perioade conform clauzelor contractuale; 

e. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f. zi - zi calendaristică; an - 365 de zile.

4. Obiectul contractului  
4.1 - Prestatorul se obligă să asigure anual, un sejur de 5 zile de cazare, în camere cu două paturi, în cadrul Pensiunii “Craiul” din comuna Vidra, judeţul Alba, în condiţii de calitate şi confort minimum celor existente în prezent, în concordanţă cu cerinţele de clasificare la nivelul de 3 margarete, pentru o perioadă de ____ ani consecutivi, începând cu anul 2010 inclusiv, în condiţiile prezentelor clauze contractuale. 
4.2 - Beneficiarul se obligă să platească preţul convenit în prezentul contract pentru serviciile prestate. 

5. Preţul contractului

5.1 Preţul convenit pentru îndeplinirea contractului, plătibil prestatorului de către beneficiar, este de ………. (preţul include TVA).
6. Durata contractului

6.1 – Durata prezentului contract este de ….. ani, începând de la data încheierii acestuia şi până în anul ……, în ultima zi de sejur, pus la dispoziţie pentru beneficiar de către prestator, în baza prezentului contract. 
7. Executarea contractului 
7.1 – Executarea contractului începe odată cu semnarea acestuia, în conformitate cu obiectul contractului şi în baza obligaţiilor contractuale, însuşite şi acceptate de către părţi.
8.  Obligaţiile prestatorului
8.1- Prestatorul se obligă să presteze serviciile de cazare în cadrul Pensiunii “Craiul” din comuna Vidra, judetul Alba, în condiţii de calitate şi confort minimum celor existente în prezent, în concordanţă cu cerinţele de clasificare la nivelul de 3 margarete. 

8.2. Beneficiarul se obligă să facă cunoscută disponibilitatea camerelor la pensiune, pe site-ul propriu: www.pensiuneacraiul.ro, începând cel mai târziu de la data de 01.05.2010 şi să o actualizeze zilnic.
8.3. Prestatorul se obligă să pună la dispoziţia beneficiarului una din camerele sale cu două paturi, în perioada solicitată de către acesta, în funcţie de disponibilitatea perioadei, conform informaţiilor afişate pe site-ul: www.pensiuneacraiul.ro. 

8.4. Prestatorul se obligă să respecte principiul “prima solicitare primita, prima rezervare făcută” pentru toţi clienţii acestuia, care beneficiază de pachete de servicii similare celor din prezentul contract şi să nu facă rezervări pentru anii calendaristici următori, niciunui client-beneficiar de astfel de pachete de servicii.
9.  Obligaţiile beneficiarului
9.1 – Beneficiarul se obligă să plăteasca preţul în termenul convenit prin contract, respectiv în 15 zile de la semnarea contractului.

9.2 – Beneficiarul se obligă să facă rezervări anuale pentru serviciile achiziţionate, în funcţie de disponibilitatea camerelor, conform situaţiei prezentate pe site-ul: www.pensiuneacraiul.ro, începând cu data de 4 ianuarie şi nu va face rezervări în perioada următoarelor sejururi de: Revelion, Crăciun, Paşte, 1 Mai şi perioada Târgului de pe Muntele Găina.
9.3 – Conform tipului de pachet achiziţionat prin contract, beneficiarul poate face rezervări în perioadele ................................................................................. în zilele din timpul saptămânii (duminica - joi) şi/sau în zilele de weekend (vineri şi sambăta).
9.4 – Beneficiarul poate transmite dreptul de folosire a sejururilor, pachetelor de servicii achiziţionate prin prezentul contract, către o altă persoană fizică sau juridică, dar are obligaţia de a informa în scris prestatorul asupra acestui aspect. 
9.5 – Beneficiarul va urmări pe site-ul pensiunii disponibilitatea camerelor şi dacă nu va face rezervare/rezervări care să acopere perioada întregului sejur achiziţionat, respectiv 5 zile anual, va renunţa la zilele de cazare nefolosite pentru anul respectiv, fără a şi le putea reporta pentru anul următor. 

9.6 – Beneficiarul va putea solicita anularea rezervării (decomandarea), în scris, cu minimum 5 zile înainte de data sosirii şi să facă rezervare într-o altă perioadă disponibilă. Dacă decomandarea nu este facută în termenul precizat, beneficiarul va pierde dreptul de a anula rezervarea. 
10. Comunicări

10.1 - Orice comunicare între părti, referitoare la îndeplinirea prezentului contract, trebuie să fie transmisă în scris, la adresele poştale ale părţilor, prin fax sau prin email, la adresele evidenţiate în cadrul informaţiilor de identificare ale părţilor. Fiecare parte va avea obligaţia de a păstra dovada de transmitere a unei comunicări către cealaltă parte, pe toată perioada de derulare a contractului.
11. Forţa majoră
11.1 - Forţa majoră este constatată de o autoritate competentă.

11.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

11.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
11.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

11.5 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

12. Soluţionarea litigiilor

12.1 – Prestatorul şi beneficiarul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

12.2 - Orice neînţelegere între părţi, decurgând din încheierea, interpretarea şi/sau executarea contractului, ori în legătură cu acesta şi care nu va putea fi rezolvată pe cale amiabilă, se va rezolva de către instanţele judecătoreşti competente, pe baza prevederilor prezentului contract şi a normelor dreptului comercial şi civil, aplicabile în materie.

Părţile au înţeles să încheie azi ..............  prezentul contract în două exemplare, câte unul pentru fiecare parte.    

          Prestator







Beneficiar
    .............................


   



     ..............................

